[{"text_idx": "#000001", "text": "Sydney on tuntud suurte pidustuste linnana. Igal aastal ku\u0308lastab Sydneyt miljoneid turiste. U\u0308ks suuremaid ettevo\u0303tmisi, mida oodatakse, on uusaasta ilutulestik. Ta\u0308navuste metsatulekahjude to\u0303ttu arvasid paljud, et ilutulestikule kuluvad miljonid dollarid vo\u0303iksid minna hoopis kodu kaotanud inimeste ja vabatahtlike tuleto\u0303rjujate toetuseks. A\u0308raja\u0308tmine oleks aga kahju toonud paljudele siinsetele ettevo\u0303tjatele, ning kuna ettevalmistused ilutulestikuks olid juba tehtud, ei oleks selle a\u0308raja\u0308tmisest vo\u0303itnud mitte keegi. Tulekahjudest hoolimata pakkus Sydney sadamasillalt taevasse lastud ilutulestik vo\u0303imsat vaatema\u0308ngu enam kui miljonile ja\u0308lgijale."}, {"text_idx": "#000003", "text": "Austraalia pu\u0308had on suuresti sarnased muu maailma omadega. Uus-Lo\u0303una-Walesi osariigis on riiklikke pu\u0308hi u\u0308heksa \u2013 uusaasta, Austraalia pa\u0308ev, suur reede, u\u0308lesto\u0303usmispu\u0308had, Anzac-pa\u0308ev, kuninganna su\u0308nnipa\u0308ev, kevadpu\u0308had, esimene jo\u0303ulupu\u0308ha ja teine jo\u0303ulupu\u0308ha."}, {"text_idx": "#000004", "text": "25. aprillil ta\u0308histatakse Austraalias Anzac-pa\u0308eva. ANZAC on inglise keeles Australian and New Zealand Army Corps ehk Austraalia ja Uus-Meremaa So\u0303java\u0308eu\u0308ksused. Austraalia so\u0303durid on osalenud peaaaegu ko\u0303igis eelmise sajandi suuremates so\u0303jalistes konfliktides. Olulist rolli Austraalia ajaloos ma\u0308ngib 1915. aastal toimunud Gallipoli lahing, kus inglased ja prantslased koos Austraalia ja Uus-Meremaa va\u0308gedega u\u0308ritasid vallutada Istanbuli ja saavutada vaba juurdepa\u0308a\u0308su Dardanellidele. Lootus kiirest ru\u0308nnakust ja vo\u0303idust muutus aga kaheksa kuu pikkuseks lahingutegevuseks. Liitlased kaotasid u\u0308le 200 000 so\u0303duri, tu\u0308rklaste kaotused ku\u0308u\u0308ndisid 250 000 meheni. Enam kui 10 000 Austraalia ja Uus-Meremaa hukkunu seas oli ka muid rahvusi, sealhulgas ku\u0308mneid Eestis su\u0308ndinud mehi."}, {"text_idx": "#000005", "text": "Kodumaal avaldas uudis Gallipoli lahingust inimestele su\u0308gavat mo\u0303ju ja 25. aprill sai kiiresti ta\u0308htsaks pa\u0308evaks, mil austraallased ma\u0308lestavad lahingus hukkunud kaasmaalasi kui so\u0303jakangelasi. Su\u0308ndmusest, mis on nu\u0308u\u0308dseks tuntud kui Anzac-legend, on saanud lahutamatu osa Austraalia identiteedist."}, {"text_idx": "#000011", "text": "Anne-Mari Pender: koroonakriis su\u0308veneb ka Austraalias"}, {"text_idx": "#000013", "text": "Anne-Mari Pender: pa\u0308ikese po\u0303letatud maa"}, {"text_idx": "#000014", "text": "Anne-Mari Pender: maailma u\u0308ks kalleimaid linnu"}]